
PROME MINISTER 


Evel yn Wever-Croes 


Fundacion Parke Nacional Aruba (FPNA) a cuminsa un 
caso contra pais Aruba y contra desaroyador di Isla di 
Oro pa stop e desaroyador di haci cualkier trabou di 
limpiesa riba su tereno. 


Den esaki FPNA a demanda Pais Aruba tambe pa 
prohibi Pais Aruba duna permisonan. Den su veredicto, 


mesora, hues a indica na FPNA cu como nan tin e 
maneho di e area, cu FPNA y e dono di Isla di Oro 
mester bay sinta na mesa y sali di e problema. 


Mientrastanto hues a prohibi e dofio di Isla di Oro pa 
desaroya of hasta pa haci limpiesa riba su tereno di Isla 
di Oro. 


Pa loke ta e demanda di FPNA contra Gobierno di 
Aruba, FPNA a perde esaki. Hues a bisa cu по tin base 
pa prohibi Gobierno. 


Ta trata aki na un tereno cu e doño tin den erfpacht. E 
area ta bou maneho di FPNA como un area protehi. Den 
areanan protehi en general por restablece un edificio 
na estado original, den consulta cu FPNA. 


o 

EMBAHADORA Y 
CONSUL DI BELGICA 
A REUNI CU PROME 
MINISTER 


A enfoca riba e amplio 
posibilidadnan pa 
diversificacion di e economia 
di Aruba 


Diabierna atardi 15 di maart, Prome Minister Evelyn 
Wever-Croes a reuni cu e Embahadora di Belgica na 
Den Haag, Hulanda, sefiora Anick Van Calster y e 
Embahador di Belgica na Colombia y tambe Consul 
General di CAS (Corsou, Aruba y Sint Maarten) y BES 
(Boneiro, Sint Eustatius y Saba), señor Bert Schoofs. 


E embahadornan ta na Aruba pa topa cu e comunidad 
di Belgica residencia na Aruba cu ta aproximadamente 
200 persona, pero principalmente e bishita na Aruba ta 
pa estrecha y mehora aun mas e lasonan entre Belgica 
y Aruba. Actualmente Aruba tin un laso fuerte cu Belgica 
pa motibo cu e facultad tecnico nobo di Universidad 
di Aruba SISSTEM ta traha den cooperacion cu KU 
Leuven, e universidad di Leuven, Belgica. 


Esey ta trece Belgica y Aruba hopi mas cerca di otro y 
asina ta crea mas y miho oportunidadnan pa Aruba. 


Otro echo di e bon relacion cu Belgica ta cu na e pais 
tin varios studiante Arubiano y tambe Aruba ya di basta 
tempo tin lasonan comercial fuerte y solido cu Belgica. 


“Un reunion hopi fructifero unda a enfoca riba e 
posibilidadnan grandi cu tin cu e pais Europeo aki y 
asina yuda Aruba tin mas diversificacion di su economia 
pa nos economia por sigui crece y por ta mas fuerte y 
resiliente”, Prome Minister a remarca. 


Y 


"Di curason nos ta gradici boso pa 
boso sosten y cooperacion den e 
desaroyo economico di pais Aruba" 


Diadomingo ultimo, Prome Minister Evelyn Wever-Croes 
tabata presente na e reunion cu e Cuerpo Consular pa 
Aruba. Durante e mainta aki, Prome Minister a duna 
su discurso na unda el a enfatisa e papel importante 
cu cada representante di e cuerpo diplomatico, y di e 
consular pa Aruba ta hunga, no solamente den establece 
y mantene e vinculo politico y есопотісо cu Gobierno di 
Aruba, sino tambe den protehe e interesnan personal di 
nan nacionnan na Aruba. 


Tambe, Prome Minister a yama un bonbini na sefior 
Gustavo Cerano Amalia, Consul di Colombia, y sefior 
Elludis Perez Delgado, Consul di Republica Dominicana, 
y despues di un lapso di siete aña, e consul honorario 
di Jamaica na Aruba, señor Donald Taylor cu a wordo 
acredita dia 18 di Juli 2023. Ta importante pa menciona, 
cu recientemente Gobierno di Aruba a ricibi un peticion 

for di autoridadnan Portugues pa establece un consul di 
Portugal na Aruba, di cual peticion actualmente ta den 
proceso. 


Premier Wever-Croes a expresa di ta sumamente honra 
cu asina tanto nacion ta reconoce e balor y importancia 
di e relacionnan diplomatico entre nos nacionnan, pa 
asigna consulnan y consulnan honorario pa Aruba. 


Manera ta conoci, Aruba ta un di e islanan cu mas a wordo 
afecta pa e pandemia di Covid-19, pero tambe e isla 
cu mas lihe ta recuperando. E compromiso di Gobierno 
ta pa no solamente "bounce back" sino pa "bounce 
forward" y crea asina un Aruba mas fuerte y resiliente. 
Segun e ratingnan di IMF, Aruba su recuperacion ta 
imprecionante, economia a crece, e GDP a yega na 
nivelnan di prome cu pandemia y ta sigui crece, finansas 
publico ta na nivel responsabel y sostenibel, y Aruba ta 
e unico pais den Reino cu a logra un surplus pa di dos 
aña consecutive. Tursimo ta bayendo bon, desempleo a 
disminui, y por ultimo, Aruba a wordo menciona pa "The 
Telegraph UK" como e pais mas sigur den Caribe. 


"Manera por mira, Aruba ta bayendo den bon caminda, 
y tur esaki ta danki na cada un di boso cu a y ta kere den 
nos den bon tempo y den tempo menos bon. Di curason 
nos ta gradici boso, pa boso sosten y cooperacion den 
e desaroyo economico di pais Aruba. Ta solamente uni, 
nos por logra cosnan grandi, y esaki ta bisto danki na 
bosonan", Prome Minister a expresa. 


B 

POTRETNAN 
REUNION CUERPO CONSULAR 


Di tur skina di Aruba a bin 
celebra 


2 


Diabierna anochi 15 di maart, Colegio Nigel Matthew 
na San Nicolas un biaha mas tawatin un celebracion 
enormemente bunita den cuadro di Dia di Himno y 
Bandera cu nan feria cultural. Prome Minister Evelyn 
Wever-Croes presente ра e ocasion aki y acompaña 
pa Minister di Cultura Xiomara Maduro y Minister di 
Enseñansa y Deporte Endy Croes, por a experencia e 
gran interes cu tawatin pa e feria aki. 

Ya di trempan e luga a cuminsa yena y e publico tawata 
bishita tentnan bendiendo entre otro cuminda tipico, cos 
dushi y artesania local. Durante un ambiente masha 
ameno por a wak varios interpretacion cultural y musical 
masha bunita di alumnonan. Tambe tawata un momento 
cu hopi emocion pa Prome Minister ora e por a topa 
atrobe cu señor Nigel Matthew ken den pasado tawata 
un profesor di dj'e na scol. 


Prome Minister a felicita Colegio Nigel Matthew cu e 
bunita celebracion y a gradici nan pa sigui inculca den 
nos alumnonan e amor pa nos cultura. 


“Den cuadro di e celebracion di Dia di Himno y Bandera 
nos ta para keto naturalmente na nos simbolonan 
patriotico, pero tambe na e amor pa Aruba, e amor pa 
cultura, y e forma cu Colegio Nigel Matthew ta celebra 
esaki y e forma cu hendenan di tur skina di Aruba ta bin 
pa celebra hunto cu nan, ta mustra cu e trabou cu nan 
ta haciendo ta uno sumamente valioso. Pabien Colegio 
Nigel Matthew cu e celebracion aki”, Prome Minister a 
termina bisando. 

POTRETNAN 
FERIA CULTURAL 

Unmarcha bunita y cu hopi ambiente 


Diabierna atardi dia 15 di maart, e pueblo di San Nicolas 
y Aruba en general a disfruta di un bunita marcha cultural 
presenta pa St. Paulus School. Durante e atardi aki 
Prome Minister Evelyn Wever-Croes y colega minister 
Xiomara Maduro tawata presente y a keda hopi contento 


y inspira cu locual e тисһапап a trece dilanti durante a 
marcha aki. 


Prome Minister expresa cu el a keda impreciona cu e 
beyesa di e marcha pero principalmente cu e creatividad 
y e temanan cu a scoge pa e marcha aki. A trata di nos 
turismo, di e desaroyo economico di San Nicolas y di 
henter Aruba. 


Muchanan hopi contento y anima a representa e cultura 
di nos dushi isla bailando y gozando durante e marcha 
aki. Prome Minister ta felicita Meneer Randy y henter su 
ekipo di docente, tur mayor y voluntario y specialmente e 
muchanan, cu a haci nan maximo esfuerso pa e marcha 
aki tawata un exito total. 


“Esaki tawata un manera bunita pa cuminsa cu e 
celebracion di e fin di siman di Dia di Himno y Bandera. 
Pabien y danki pa sigui inculca den nos muchanan e 
amor pa nos pais, nos cultura, nos bandera y nos himno, 
pasobra ora muchanan ta lanta cu e amor aki den nan 
curason, mayan nos sa cu nan lo sigui cuida y stima 
Aruba. Danki y pabien!”, Prome Minister a expresa. 

MINISTER 


MI N ISTER XIOMARA di San Pedro Paviljoen pa comparti un rato protocolar 


hunto cu nan. 


MADU RO A CELEBRA Den un ocasion protocolar, nos grandinan a disfruta di 
unrato ameno hunto cu e mandatario, cu tabata den 


CU NOS GRANDINAN compania di Minister-President Evelyn Wever-Croes 


y colega Minister Endy Croes. Tabata tin presentacion 


DI SAN PEDRO di Edjean Semeleer cu a deleita nos grandinan cu 


canticanan di nan tempo, tabata tin dushi pasa boca cu 


PAVI ІЛОЕМ а duna un toke special na e dia aki. 


Minister Maduro ta gradici tur esnan cu a haci e bishita 


| | | | | aki posibel у ta gradici nos grandinan di San Pedro 
Siman pasa diabierna, riba Dia Internacional di Hende paviljoen pa permiti'e comparti un rato cu nan. 


Muhe, Minister di Cultura a pasa bishita nos grandinan O 

POTRETNAN 
CELEBRACION SAN PEDRO PAVILJOEN 


DISCURSO 

DI MINISTER 
XIOMARA 
MADURO DI 
CULTURA NA 
OCASION DI E 
MANIFESTACION 
CULTURAL PA 
CELEBRA DIA 
DI HIMNO Y 
BANDERA 2024 


E aña aki nos ta celebra cu 48 aña pasa cu 
e bandera di Aruba a bay laira pa prome bes 
bou di tononan di nos Himno ‘Aruba, dushi 
tera durante un manisfestacion den stadion 
Wilhelmina. 


ARUBA 


Permiti mi scohe algun di e momentonan 
crucial cu nos pais a conocí den pasado na 
unda Pais Aruba a demostra esaki. 

Na aña 1986 nos Libertador Betico Croes a 
sa di uni nos pueblo pa logra Aruba su Status 
Aparte y duna nos e herment necesario pa 
desaroya como pueblo y Pais. 

Na aña 1985 cu e refineria Lago cu tabata e 
pilar di nos economia a dal cera su portanan, 
Aruba a uni un bes mas y transforma e pilar di 
economia di nos Pais, pa turismo. 

Un otro prueba ta na aña 2020 na momento cu 
COVID19 a bati na nos porta y Aruba a resulta 
e prome Pais den region Caribe cu mas a 
wordo afecta pa e pandemia. Awe despues di 
cuater aña, Aruba ta figura como un di e prome 
paisnan cu ta recuperando satisfactoriamente 
economicamente y financieramente. 

Esaki a wordo demostra tambe ultimamente den 
rapportnan di evaluacion di organisacionnan importante 
internacionalmente manera IMF, CFATF y tambe 
companianan di rating internacional, durante cual Aruba 
a ricibi evaluacionnan hopi positivo riba nos economia, 
finansa y tambe integridad financiero. Cu e resultadonan 
aki Aruba ta haya mas credibilidad pa inversionistanan 
inverti den nos pais. Tur esakinan ta motibonan cu ta 
haci nos orguyoso di nos Pais Aruba. 


ARUBA RIBA TARIMA INTERNACIONAL 

Nos isla por ta chikito riba mapa mundial, pero rico na 
talentonan local. Hopi yiunan di tera a laga Aruba bira 
conoci den ramodi entre otro di beyesa, deporte, ciencia 
y arte. Nos curason ta yena cu orguyo ora nos mira nos 
bandera di Aruba y tende Aruba su nomber resona riba 
tarimanan internacional. 


NOS HENDENAN 

Mi por menciona hopi mas motibo pa nos sinti nos 
orguyoso di nos Pais Aruba, manera nos herencia 
cultural, nos tradicionnan, nos monumentonan, nos 
playanan, nos naturalesa, nos carnaval, nos stabilidad 
politico y nos seguridad. 

Pero nos tin algo unico cu ta haci nos Pais special, cu 
ta NOS HENDENAN. 

Nos hendenan ta e recurso mas importante di Pais aki. 
Nos hendenan cu apesar di nos diferencianan, sa di 
uni ora nos Pais mas mester di esaki, paso nos stima e 
pida baranca aki y ta pone tur diferencia un banda na 
bienestar di nos Pais. 

Arubianonan of esnan cu a scohe pa haci Aruba nan 
hogar, ta biba den union cu otro, trahando duro pa 
progreso di nos Pais, ta e tesoronan di Pais Aruba. 
Nos hendenan cu ta trata e turistanan cu cordialidad y 
amabilidad. 

Manera e letranan di nos Himno ta bisa: Grandesa di 
nos pueblo ta su gran cordialidad. 

Nos hendenan ta un di e balornan importante di Aruba, 
cu ta haci nos orguyoso di nos patria stima. 


BISHITA NA SCOLNAN 

Den cuadro di preparacion pa e celebracion di nos dia 
nacional, durante henter e siman nos a bishita diferente 
scolnan preparatorio, basico y secundario rond di nos 
isla y tambe nosa presencia varios actividadnan cultural 
cu e muchanan y hobennan a organisa. Оп dankt na tur 
juffrouw, meneernan y docentenan cu ta yuda sembra e 
amor pa nos cultura den nos futuro generacion. Un otro 
motibo pa sinti nos orguyoso di Aruba. 


DANKI 

Awe nochi ta un anochi pa celebra Aruba, orguyo di nos 
tur! Pa esaki mi kier a gradici Comision Celebracion 
Dianan Nacional y Departamento di Cultura pa 
organisa e Manisfestacion Cultural aki cu presentacion 


di diferente artistanan, talentonan local cu ta demostra 
nan amor pa nos patria y cultura y tambe un show cu lo 
bay haci un recorido riba tur locual ta pone nos sinti cu 
Aruba ta orguyo di nos tur. Un danki tambe ta bay na tur 
patrocinador cu a contribui cu e evento cultural aki. Un 
danki special na tur esnan cu awe nochi a bin pa duna 
aporte na nos Manisfestacion Cultural pa enrikese nos 
cultura cu benta di cuminda, cos dushi, cos di bebe y 
tambe artesania. Masha Danki pa engradece nos evento 
cultural. Y sigur un danki pa nos publico cu presente y 
esnan cu ta sigui nos atrabes di nos planta nacional. 


INVITACION 

Mas cu claro un invitacion pa asisti mayan 18 di maart, 
nos dia nacional, Dia di Himno y Bandera pa 9or di 
mainta, durante cual e Acto Protocolar lo tuma lugar 
na unda nos lo brinda honor y respet na nos Himno y 
Bandera. 


Bin presencia un bunita programa cu entre otro, 
presentacionnan di diferente ganado di e ‘Festival 
Un Canto pa Aruba su Himno y Bandera’, un aubade 
presenta door di nos muchanan di diferente scol, un 
bunita desfile di gruponan uniforma y tambe admira un 
otro show Aruba, Orguyo di nos tur’ cu lo enfoca riba tur 
locual ta haci Aruba atractivo pa e turistanan. 

E afia aki nos a registra un rekord di eventonan en 
conexion cu celebracion di Dia Himno y Bandera. Laga 
nos alsa nos bandera, pone nos banderin na auto, bisti 
nos t-shirt, canta nos ‘Himno Aruba, dushi tera’ cu hopi 
orguyo y den union di famia y amistadnan, bishita e 
eventonan. 


Mi ta extende un invitacion special na nos bishitantenan 
di afo, pa haci un recorido rond di nos isla y bishita e 
eventonan y experiencia asina un tiki di nos cultura. 


Corda semper cu Cultura, bo tin cu bib’e y cu bo participacion 
nos ta sigui engrandec’e. 


Nos ta hendenan dushi, orguyoso di ta yiu di e baranca aki, cu 
no tin nada pa kibr’e y tampoco pa igual’e. 


Publico presente, ban hisa nos banderin, compafia mi y ban 
bisa hunto: 

“Biba Aruba!” 

“Biba Aruba!” 

“Biba Aruba!” 

Pabien Aruba, un abraso fuerte. 


Pasa un Dushi y Feliz Dia di Himno y Bandera y cu Dios sigui 
drama su bendicion riba nos Pais. 


BAN SIGUI DISFRUTA DI 
NOS ANOCHIT CULTURAL. 

MINISTER 


MINISTER DANGUI ODUBER 


A BIHITA DOS SCOL BASICO; 
COLEGIO FELIPE B. 


Diaranson mainta Minister di Turismo y Salud Publico sr. 
Dangui Oduber conhuntamnete cu su colega Minister di 
Finansas y Cultura sra. Xiomara Maduro a haci un bishita 
na dos scol basico, Colegio Felipe B. Tromp y Santa 
Anna School. Un bishita en conexion cu e celebracion 
nacional di 18 di maart. 


E mandatarionan a haya un caluroso bon bini yena cu 


energia hopi positivo. Nan a pasa un rato hopi agradabel 
cu tur e muchanan na tur dos scol. Ta importante pa 
sembra e simia di celebracion di nos dia nacional y amor 
pa nos Aruba den nos muchanan. 


DiemaneraakiMinisterDangui Oduberacuminsacelebra 
nos Himno y Bandera hunto cu e muchanan, pasando 
di klas pa klas. Un danki sigur na tur e maestronan cu a 
haci e dia aki posibel, tur e alumnonan di Colegio Felipe 
B. Tromp y Santa Anna school. Tambe un bunita regalito 
a wordo entrega na tur mucha y maestro cu e tema di 
"Stima Bo Pais, Stima Bo Bandera". 


Minister Dangui Oduber a termina bisando cu e la pasa 
super great di mira tur e entusiasmo y energia positibo 
di e muchanan pa cu e celebracion di 18 di maart. 
Minister ta mira e importancia pa sigui siña y involucra 
e muchanan di trempan den nos cultura y nos bandera 

POTRETNAN 
BISHITA NA SCOLNAN 


MINISTER ENDY 
CROES A PRESENCIA 
E BUNITA MARCHA 
CULTURAL DI ST. 
PAULUS SCHOOL NA 
SAN NICOLAS 


En conexion cu celebracion di Dia di Himno y Bandera, 


St. Paulus School a organisa un bunita marcha cultural 
den e bario di San Nicolas. Minister di Enseñansa y 
Deporte Endy Croes y esposa Sra. Dilailah Croes tabata 
presente pa admira y gosa di e bunita marcha cultural 
cu tabata basa riba nos turismo, cual ta e desaroyo 
economico di Aruba. Un marcha cultural yena di energia, 
creatividad, color y ambiente. E alumnonan di klas 1 te 
cu 6a presenta un tema diferente entre otro, | love San 
Nicolas, Flora y Fauna, Nos ta Aruba, Nos Industrianan, 
Aruba su Historia y Turismo y Mi Compromiso cu Aruba. 
Minister Endy Croes a gradici cabesante Sr. Randy 
Arends, maestro, mayor y tur cu a contribui pa haci esaki 
posibel. Alabes, e mandatario di Enseñansa ta felicita e 
muchanan pa nan creatividad y engrandece cultura di 
nos dushi Aruba. 

POTRETNAN 
MARCHA CULTURAL 

MINISTER 


Aly Cres 


Siman pasa, Minister Endy Croes a reuni cu e 
comision organisado di Weganan Escolar (WE). E 
comision ta consisti di representante di Ministerio 
di Ensefiansa y Deporte y ІВі5А. Мапега ta conoci, 
na aña 2022 а reintroduci Weganan Escolar den 
un bachi nobo, cual a haya un acogida hopi grandi. 
Na afia 2023 e campeonato a crece mas ainda, 
alrededor di 1000 studiante y 43 scol a participa. Pa 
2024 lo sigui etala e competencia aki. 


E meta di Weganan Escolar ta pa promove deporte 
bou di e alumnonan di scol preparatorio, basico y 
secundario. Deporte ta crea lider, fomenta union, 


SSS =] 


alegria y crea amistad. Tambe deporte ta trece 
positivismo y ta bon pa nos salud. “Deporte ta e 
vehiculo cu ta preveni pa e muchanan bay riba caya”, 
Minister Endy Croes a enfatisa. Hunto nos por logra 
un comunidad mas saludabel y activo. 


E weganan di clasificacion entre е scolnan ta 
tumando luga y IBiSA ta encarga cu esaki. Durante 
e reunion a trata e vision, a scoge e fechanan y a 
prepara e draaiboek. E gran apertura ta tuma luga 
dia 1 di juni y ta clausura dia 15 di juni proximo. Dos 
siman deportivo unda e scolnan lo bataya contra 
otro pa conkista e titulo maximo. E reunionnan lo 
continua e simannan nos dilanti. E prome siman di 
april lo reuni cu e scolnan pa asina nan ricibi mas 
detaye y informacion actualisa di e competencia 
escolar. 


“Pueblo di Aruba ta keda cordialmente invita pa 
e gran clausura di Weganan Escolar dia 1 di juni 
proximo”, Minister Endy Croes a conclui. Ban duna 
apoyo y sosten na nos hobennan! 

MINISTER ENDY CROES 
A DUNA COMISION 

DI ENSENANSA DI 
PARLAMENTO DI 
ARUBA UN AVANCE 

DI E PROYECTO DI 
MODERNISACION DI 
LEY DI ENSENANSA 


Diaranson ultimo, Minister di Enseñansa y Deporte 
Endy Croes hunto cu director di Inspeccion di Aruba 
Sr. John Hessen, y Sra. Arlenne Wever Croes di 
Inspeccion di Aruba, director suplente di Departamento 
di EnseAansa (DEA) Sra. Sheila Maduro, Sr. Luutsen de 
Vries cu ta trek e proyecto aki y Sra. Lizara Williams 
di Directie Wetgeving en Juridische Zaken (DWJZ) a 
duna e comision di ensefiansa di Parlamento di Aruba 
un avance di e proyecto di modernisacion di leynan di 
ensefiansa. 


Hunto cu е ekipo, e mandatario di Ensefiansa a duna 
un introduccion completo di recomendacion 11 di e 
Doorlichting van hetArubaanse Onderwijsbestel. Manera 
ta conoci, despues di pandemia, Gobierno di Aruba a 
firma un protocol cu Hulanda. Inspeccion di Hulanda 
y Inspeccion di Aruba a haci un investigacion amplio y 
a produci un rapport cu diestres (13) recomendacion. 
Recomendacion 11 ta trata di renobacion di tur ley di 
enseñansa y traha leynan nobo cu tin mester. Leynan cu 
ta bay modernisa ta, entre otro LV di scol preparatorio, 
LV di scol basico y LV di scol secundario. 


Banda di esaki, ta bay traha ley nobo pa Ensefiansa 
Profesional, Enseñansa Superior (Hoger Onderwijs) 
y Speciaal Onderwijs. E ley di Landsverordening 
Onderwijstoezicht (LOT) cu ta rigi pa Inspeccion di 
Ensefiansa ta cla y actualmente ta na DWJZ. Den e 
luna di juni Parlamento di Aruba lo ricibi esaki di DWJZ 


pa wordo trata. Sr. de Vries, kende a skirbi e leynan di 
enseñansa a reuni cu diferente scol pa duna nan “input”. 


E siguiente ley cu ta planifica pa entrega despues 
di e ley di LOT ta Ley di Enseñansa Profesional 
(Beroepsonderwijs). Den e luna di mei lo tin e prome 
“draft” y den e luna di juni lo reuni cu tur stakeholder pa 
nan duna nan “input”, pa asina en camina e trayecto aki. 

MINISTE 


: 


Siman раза е mandatario епсагда cu Labor а reuni 
си representantenan di SECRETS hotel kende 
recientemente a anuncia си e айа aki lo ta habriendo 
su portanan na San Nicolas. Un hotel cu lo trece hopi 
desaroyo cu ne pa e pueblo di pariba. No ta solamente 
hotel, pero e efectonan secundario economico cu e 
proyecto turistico aki lo trece pa San Nicolas pa loke ta 
trata negoshi y comercio, ta brinda un perspectiva nobo 
pa pariba. 


Premirando e desaroyonan aki, hunto cu DPL, EPE y 
Oficina di Gobierno na San Nicolas a reuni cu SECRETS 
pa prepara e feria laboral cu lo tuma luga na San Nicolas 
mes den cooperacion estrecho cu AHATA y San Nicolas 


Business Association pa asina duna e pueblo di San 
Nicolas e prome oportunidad pa registra y aplica pa un 
trabou na e hotel aki. 


Ademas di e progreso economico cu e hotel aki lo trece, 
ta conoci cu hopi baluarte hotelero ta di San Nicolas. 
Ademas, hopi di nos hendenan cu ta bibando na San 
Nicolas tur dia ta baha bay te Noord pa traha den nos 
hotelnan existente brindando nan miho servicio. Pa 
esun cu ta desea, awo tin e oportunidad pa traha ‘den 
porta di bo cas’. Pa esunnan cu ta dificil yega te Noord 
pa motibo di transporte of pa motibo di yiunan chikito cu 
ta bay scol, awor tin e oportunidad pa por traha cerca di 
cas mes. 


Ademas di esaki, manera Minister Glenbert Croes a 
anuncia anteriormente, “nos ta habriendo un EnseAansa 
pa Empleo na San Nicolas cu lo mester bay brinda e 
cursonan necesario dirigi riba e mundo hotelero y e 
industria energetico cu pronto lo ta desaroyando na San 
Nicolas tambe. Sea bo ta nobo den e mundo di horeca 
of ta desea di cambia di funcion, EPE t'ey pa brinda 
bo e oportunidad di (re)capacitacion cu lo amplia bo 
oportunidad pa por haya un trabou.” 


Animo ta grandi, perspectiva ta positivo. Nos ta trahando 
y logrando е miho pa nos pueblo di pariba, San Nicolas 
en especial. 

ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


